เรื่องร้องเรียน (ร้องเรียน,สอบถาม) วันที่ 2023-01-19 06:18:54 — แขวงวัดโสมนัส เขตป้อมปราบศัตรูพ่าย จังหวัดกรุงเทพมหานคร
ร้องเรียน
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002332

ขอเสนอความคิดเห็นเกี่ยวกับขั้นตอนการให้บริการของศูนย์นเรนทร หมายเลขสายด่วน 1669 ที่ติดต่อภายในพื้นที่กรุงเทพมหานคร เนื่องจากประชาชนแจ้งว่าปัจจุบันเมื่อมีการติดต่อศูนย์นเรนทร หมายเลขสายด่วน 1669 เข้าไปรับตัวนำส่งโรงพยาบาล แต่ก่อนที่จะเข้าไปรับตัวเจ้าหน้าที่มีการสอบถามข้อมูลอาการ และซักประวัติต่างๆ ซึ่งประชาชนมองว่าเสียเวลามากจนทำให้ผู้ป่วยต้องรอนานกว่าที่จะเข้ามานำตัวส่งโรงพยาบาล และการที่เจ้าหน้าที่มารับตัวไปส่งโรงพยาบาลนั้นจะมีการคำนึงเพียงว่าต้องนำส่งตัวไปยังโรงพยาบาลที่ใกล้ที่สุดโดยไม่คำนึงถึงว่าโรงพยาบาลดังกล่าวเป็นโรงพยาบาลที่ผู้ป่วยใช้สิทธิ์การรักษาอยู่หรือไม่ ดังนั้นจึงทำให้เกิดค่าใช้จ่ายเพื่อเข้ารับการรักษากับโรงพยาบาลต่างสิทธิ์ ประชาชนเห็นควรว่าให้มีการลดขั้นตอนการสอบถามประวัติผู้ป่วยก่อนเข้าไปรับตัวผู้ป่วยและให้เจ้าหน้าที่นำตัวผู้ป่วยไปส่งยังโรงพยาบาลตามสิทธิ์ของผู้ป่วย เพื่อลดการเสียเวลาและลดค่าใช้จ่ายในรักษาต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata